मामला मेरठ के थाना खरखौदा क्षेत्र के ग्राम धन तला का है। यहां आज नाले में एक बच्चे का सड़ी-गली अवस्था में शव मिलने से हड़कंप मच गया। बच्चे के हाथ-पैर बंधे थे और मुंह पर टेप लगा था। लाश से बदबू उठने पर लोगों का ध्यान नाले की तरफ गया। इसके बाद लाश को बाहर निकाल ली गई। माना जा रहा है कि 15 मार्च को थाना खरखौदा क्षेत्र के व्यापारी के बेटे दक्ष का अपहरण किया गया था। माना जा रहा है कि अपहरण के बाद उसकी हत्या कर दी और शव को नाले में फेंक दिया। बच्चे के मां-बाप ने अज्ञात के खिलाफ मामला दर्ज करवाया है जिसके बाद पुलिस हत्यारों की तलाश कर रही है। हालांकि अभी तक पुलिस को ना तो हत्या की वजह पता चली है और ना ही हत्यारों का कोई सुराग मिला है। वहीं पुलिस की लापरवाही को लेकर परिजनों में खासा आक्रोश है। परिजनों की माने तो पुलिस ने 1 हफ्ते में कोई कार्रवाई नहीं की जो अंत में हत्या का कारण बनी।